THANI ชงผถห.เพิ่มทุนขาย RO เสริมแกร่งเงินทุน-ออกหุ้นกู้ 4 หมื่นลบ.ใช้เป็นทุนหมุนเวียน
THANI ชงผถห.เพิ่มทุนขาย RO เสริมแกร่งเงินทุน-ออกหุ้นกู้ 4 หมื่นลบ.ใช้เป็นทุนหมุนเวียน
26 พ.ค. 2563

บริษัท ราชธานีลิสซิ่ง จำกัด (มหาชน) หรือ THANI แจ้งว่าที่ประชุมคณะกรรมการบริษัทวันนี้ อนุมัติให้นำเสนอต่อที่ประชุมสามัญผู้ถือหุ้น ประจำปี 2563 ในวันที่ 10 ก.ค. เพื่อพิจารณาอนุมัติการเพิ่มทุนจดทะเบียนเป็น 5.66 พันล้านบาท จากเดิม 3.77 พันล้านบาท โดยออกหุ้นใหม่ 1.89 พันล้านหุ้น พาร์หุ้นละ 1 บาท เสนอขายให้กับผู้ถือหุ้นเดิมตามสัดส่วนการถือหุ้น (RO) ในอัตราส่วน 2 หุ้นเดิมต่อ 1 หุ้นใหม่ ที่ราคาหุ้นละ 1 บาท
สำหรับวัตถุประสงค์ในการเพิ่มทุนครั้งนี้ เพื่อเสริมสร้างความมั่นคงแข็งแกร่งด้านเงินทุน และบริหารโครงสร้างทางการเงินให้อยู่ในสัดส่วนที่เหมาะสม ตลอดจนเพื่อสร้างความเชื่อมั่นให้แก่ผู้ถือหุ้น นักลงทุน เจ้าหนี้ และผู้มีส่วนได้เสียทุกฝ่าย ถึงสถานะทางการเงินที่มั่นคงแข็งแกร่งของบริษัทในระยะยาว
นอกจากนี้ในการประชุมสามัญผู้ถือหุ้น ประจำปี 2563 ยังมีวาระการพิจารณาที่สำคัญ ได้แก่ การออกและเสนอขายหุ้นกู้ เพื่อนำมาใช้เป็นเงินทุนหมุนเวียนในการดำเนินธุรกิจของบริษัท และ/หรือ เพื่อนำมาชำระเงินกู้ของบริษัท และ/หรือเพื่อรองรับการขยายธุรกิจของบริษัท โดยวงเงินรวมของหุ้นกู้ ณ ขณะใด ๆ ไม่เกิน 4 หมื่นล้านบาท หรือในสกุลเงินอื่นในจำนวนที่เทียบเท่า และขอมติให้ยกเลิกวงเงินหุ้นกู้คงเหลือที่ยังไม่ได้ออกจาหน่ายในปี 2562